**KIRJAPAJAN SYKSY 2015**

**YHTEISKUNTA, KULTTUURI, FILOSOFIA**

***Koska ne ovat ääliöitä***

**JOHANNA KORHONEN**

**Mikä niitä riivaa?**

**Suomalaisen julkisen keskustelun tuska – ja eräitä etenemismahdollisuuksia**

Miksi monet julkiset keskustelut kärjistyvät äärimmilleen? Miksi ihminen mieluummin valitsee puolensa kuin ajattelee itse? Miksi faktoilla ei ole usein juurikaan merkitystä? Jos vastaus ei ole keskustelijoiden ääliömäisyys, tyhmyys tai pahuus, mikä se on?

Selitys löytyy aivoista ja ihmisen lajityypillisestä käyttäytymisestä. Journalisti Johanna Korhonen pohtii yhteiskunnallisen keskustelun ongelmia neurolingvistiikan näkökulmasta: miten ja miksi sanojen käyttö aktivoi tunteet, onko ymmärretyksi tuleminen mahdollista ja millaista politiikan kielen pitäisi olla, että hankaliin kysymyksiin löydettäisiin tolkullisia vastauksia. Aivot ja ihmisen sosiaalisuus ovat osa ongelmaa, mutta myös osa sen ratkaisua.

**Johanna Korhonen** on journalisti ja kirkkolaulaja. Hän on erikoistunut yhteiskuntapolitiikkaan, talouteen ja kulttuuriin.

Koko 135 x 210 mm

Noin 180 s.

ISBN 978-952-288-545-6

Kl 32/14.14

Ennakkohinta nid. 28,90

9/2016

***Ajankohtainen puheenvuoro vapaudesta, vastuusta ja siitä, miten hyvinvointivaltion kriisi voidaan ratkaista***

**JARI EHRNROOTH**

**Hyvintoimintayhteiskunta**

**Miten aikamme kriisi ratkeaa?**

Hyvinvointivaltion kriisi on pohjimmiltaan moraalinen. Vapaus ja vastuu, oikeudet ja velvollisuudet eivät kohtaa siellä missä valintojen seurauksia punnitaan. Haitat ylikuormittavat palvelujärjestelmää. Sivistys joutuu leikkauksien kohteeksi. Suhtautuminen turvapaikanhakijoihin puhuttaa.

Kulttuurin arvoperustan järkkyminen on seuraus eikä syy. Hyvän olon ja onnellisuuden tavoittelussa on unohdettu, että arvokas elämä ei synny pelkästä vapaudesta, vaan työstä, vastuuntunnosta ja eettisten arvopäämäärien tavoittelusta.

Jari Ehrnroothin teos *Hyvintoimintayhteiskunta* avaa puhuttelevan näkymän maailmaan hyvinvointiyhteiskunnan jälkeen. Keskiöön nousee yksilön vastuullinen vapaus, itsensä kehittäminen ja pyrkimys henkiseen kasvuun. Oikeamielisyys on arvokkaampaa kuin onnellisuus, ja siksi hyvinvoinnista siirrytään kohti hyvintoimintaa.

Jari Ehrnrooth on helsinkiläinen kirjailija ja kulttuurihistorian ja sosiologian dosentti. Hän on julkaissut useita kauno- ja tietokirjallisia teoksia, mm. *Tietämättä uskon* (2012) ja *Toivon tarkoitus* (2014). Hänelle on myönnetty mm. Kalevia Jäntin tunnustuspalkinto, Valopilkku-palkinto ja Suomen Akatemian tunnustuspalkinto.

Koko 135 x 210 mm

Noin 180 s.

ISBN 978-952-288-485-5

Kl 30.01/ 17.3

Ennakkohinta sid. 31,90

7/2016

Sähkökirja

ISBN 978-952-288-518-0

Ennakkohinta 21,90

8/ 2016

***Puhutteleva henkilökuva suurten muutosten vuosikymmeniltä***

**LAURA KOLBE**

**Nykyajan nainen**

**Pirkko, Pii, Kolbe – äiti ja toimittaja**

Toimittaja Pirkko Kolbe tuli lukijoille tutuksi Helsingin Sanomien teräväkynäisenä Piinä, joka teksteissä peilattiin persoonalliseen tapaan ajankohtaisia tapahtumia. Hänen erikoisalaansa olivat myös perheeseen ja tasa-arvoon liittyvät aihepiirit.

Laura Kolbe kirjoittaa teoksessaan avoimesti äitinsä elämästä ja oman perheensä historiasta.

Henkilöhistorian kautta esiin piirtyy kertomus suuren yhteiskunnallisen muutoksen vuosikymmenistä ja jälleenrakennuksen Suomen matkasta moniarvoiseen nykyaikaan. Kaupungistuminen, naisen aseman muutokset, hyvinvointivaltion synty ja kukoistus ovat kaikki osa tuota matkaa.

Työssään toimittajana Pirkko Kolbe oli rakentamassa tasa-arvon ja koulutuksen modernia Suomea. Muuttuneen maailman yksilölle tarjoamat mahdollisuudet muovasivat myös hänen omia, joskus ristiriitaisiakin, valintojaan.

Laura Kolbe on Euroopan historian professori Helsingin yliopistossa. Hän on kirjoittanut lukuisia teoksia historian ja kulttuurin aihepiireistä, mm. *Yläluokka* (2014) ja *Luokkaretkellä hyvinvointiyhteiskunnassa* (2007, yhdessä Katriina Järvisen kanssa).

Koko 135 x 210 mm

Noin 180 s.

ISBN 978-952-288-487-9

Kl 99.1

Ennakkohinta sid. 32,90

10/2016

***Elämänkohtaloita itsenäisessä Suomessa***

**ARTO TERONEN JA JOUKO VUOLLE**

**Syntymälahjana Suomi**

**Itsenäisyyden lapsia**

Vuonna 1917 syntyi ensimmäinen ikäluokka, joka pääsi varttumaan itsenäisessä Suomessa. Näiden ihmisten elämäntaival on alusta saakka kulkenut rinnan itsenäisen Suomen kanssa.

Arto Terosen ja Jouko Vuolteen teos piirtää kuvan ihmisten Suomesta 1917 syntyneiden suomalaisten elämäntarinoiden kautta. Mukana teoksessa on monipuolinen joukko eri alojen vaikuttajia, muun muassa poliitikkoja, kirjailijoita, näyttelijöitä, tutkijoita, muusikkoja ja urheilijoita.

Miten nämä syntymälahjakseen itsenäisyyden saaneet suomalaiset ovat kasvaneet yhdessä pian jo satavuotiaan valtiomme kanssa ja rakentaneet yhteiskuntaamme? Miten historialliset tapahtumat ovat vaikuttaneet heidän elämäänsä ja miten he ovat työllään kehittäneet ja vaalineet Suomea myöhemmille sukupolville? Terosen ja Vuolteen teos on elämänmakuinen matka ihmisten Suomeen.

Arto Teronen ja Jouko Vuolle ovat kokeneita toimittajia, jotka ovat tehneet suosittua Kiveen hakatut -radiosarjaa ja viisi Kiveen hakatut -kirjaa. Muita teoksia esimerkiksi: *Urana olympiakisat – Peter Tallbergin tuulinen elämä* (2014) ja *Taiteilijakukkulalla – Suomalaisia taiteentekijöitä* (2012).

Koko 170 x 230 mm

Noin 268 s.

ISBN 978-952-288-249-3

Kl 99

Ennakkohinta sid. 35,90

10/2016

Teoksessa mukana olevat henkilöt:

Maija-Liisa Heini

Vivica Bandler

Antero Alpola

Väinö Leskinen

Tuulikki Pietilä

Göran Schildt

Björn Landström

Pekka Kuusi

Aimo Tukiainen

Mauno Kuusisto

Henry Theel

Asta Backman

Jaakko Hallama

Arvo Hautala

Auvo Nuotio

Eino Poutiainen

Sirkka Salonen

Tauno Äikää

Tapani Harmaja

Juuso Häikiö

Uolevi Kianto

Erkki Pohjanheimo

Thure Sarnola

Bertel Storskrubb

Lassi Parkkinen

Einar Schadwitz

***Odotettu elämäkerta***

**GUSTAV BJÖRKSTRAND**

**Elämä on joukkuepeliä**

**John Vikström kirkollisena ja yhteiskunnallisena vaikuttajana**

Kun arkkipiispa John Vikström jäi eläkkeelle 1998, hän oli toiminut piispana 28 vuotta, yli neljännesvuosisadan. Tuona aikana niin Suomi kuin evankelis-luterilainen kirkko oli kokenut monia muutoksia. Kirkossa oli otettu käyttöön uusi virsikirja ja raamatunkäännös, lainsäädäntö oli uudistunut ja ensimmäiset naispapit vihitty virkaan. John Vikström tuli tunnetuksi suunnannäyttäjänä, joka otti aktiivisesti osaa yhteiskunnalliseen ja eettiseen keskusteluun. Hänen pohdintojaan opittiin kuuntelemaan tarkalla korvalla.

Professori Gustav Björkstrand, itsekin piispa emeritus, on laatinut painokkaan, eloisan henkilökuvan, jossa keskitytään John Vikströmin julkiseen toimintaan ja availlaan päätöksenteon taustoja. Esiin nousee myös yksityishenkilö John Vikström – tärkeätä harrastusta, jalkapalloa, unohtamatta.

Professori Gustav Björkstrand on toiminut Porvoon piispana ja mm. kulttuuri- ja tiedeministerinä, Åbo akademin rehtorina ja käytännöllisen teologian professorina. Hän on julkaissut useita teoksia kirkkohistorian, käytännöllisen teologian ja kasvatustieteiden alalta, mm. Maria Åkerblomista (2011) ja Jacob Tengströmistä (2012).

Koko 150 x 240 mm

Noin 304 s.

ISBN 978-952-288-397-1

Kl 99.1 Ennakkohinta sid. 35,50

09/2016

***Rahako ratkaisee?***

**MIKKO HEIKKA**

**Kapitalismi, kristinuskon musta joutsen?**

**Esseitä uskosta ja rahasta**

Rahassa on taikavoimaa. Se tuo kunniaa, se korruptoi ja synnyttää omistamisen kiihkon.

Mikko Heikka pohtii esseissään uskon ja rahan suhdetta. Hän kuvaa, miten raha nähdään Raamatussa ja millainen oli Franciscus Assisilaisen talousetiikka. Heikka erittelee Martti Lutherin osuutta kapitalismin synnyssä ja kysyy, mistä johtuu nykyinen kapitalismin kriisi. Onko taloudellisen liberalismin isän Adam Smithin ajattelu ymmärretty väärin? Entä mikä on uskon rooli maailmassa, jossa tekoäly valtaa alaa?

Talous ei suinkaan ole omalakista. Jos sitä ohjaa vahva moraalinen tietoisuus, vapautuvat rahan taivaalliset voimat ihmiskunnan parhaaksi, väittää Heikka.

Mikko Heikka on teologian tohtori ja Espoon hiippakunnan piispa emeritus. Hän on tunnettu mielipidevaikuttaja, joka on tarttunut julkisuudessa mm. yritysetiikan kysymyksiin. Heikka on toiminut kirjallisuuskriitikkona ja esseistinä eri lehdissä ja julkaissut viimeksi teoksen *Vapaina ja tasavertaisina* (2014).

Koko 135 x 210 mm

Noin 200 s.

ISBN 978-952-288-482-4

Kl 21/ 36.1 Talouspolitiikka

Ennakkohinta nid., liepeellinen 32,90

8/2016

***Holi, hanami ja helatorstai kohdilleen!***

**TUIJA PYHÄRANTA, JOONA RAUDASKOSKI, OLLI SEPPÄLÄ**

**Adventista ramadaniin – uskonnolliset juhlat Suomessa**

Tiedätkö, mikä on diwali tai ridvan, entä kekri? Moni suomalainen saattaa tänäänkin viettää juhlapäivää, josta et ole kuullutkaan.

*Adventista ramadaniin* esittelee uskontojen keskeisiä juhlapäiviä ja niihin liittyviä perinteitä. Mukana on 60 juhlaa, joita lähestytään Suomessa toimivien uskonnollisten yhteisöjen tapoja ja käytänteitä painottaen. Lyhyissä artikkeleissa avataan juhlien keskeisiä sisältöjä sekä tieto- että haastattelulähteisiin nojaten. Näin mukana tuoksuu ja maistuu eletty elämä.

Kristittyjen kirkkovuoden lisäksi tutustutaan kuu- ja pyhismyskalentereihin, paastonaikoihin sekä luomiseen ja pyhiin teksteihin liittyviin juhliin. Hindujen holista kuljetaan shintolaisten hanamiin ja kristittyjen helatorstaihin.

Teos toimii paitsi käsikirjana ja oppaana kulttuurien moninaisuuteen myös inspiraation lähteenä ottaa selvää, miten ehkä juuri tänään juhlitaan.

Koko 145 x 210 mm

Noin 160 s.

ISBN 978-952-288-520-3

Kl 32.6

Ennakkohinta sid. 34,00

10/2016

***Perustiedot luterilaisuudesta selkokielellä!***

**PERTTI RAJALA**

**Selkoa Lutherista**

*Selkoa Lutherista* kertoo uskonpuhdistaja Martti Lutherin elämästä ja ajatuksista tiiviisti selkokielellä.

Selkokielellä kirjoitettu kirja sopii maahanmuuttajillle, jotka haluavat ymmärtää uutta kotimaataan, koululaisille opetuksen tueksi, seurakuntien pienryhmille reformaation merkkivuodeksi, jokaiselle, joka miettii mistä sana luterilainen tulee.

Tekstiä tukee taide- ja valokuvakuvitus.

Pertti Rajala on Satakunnan maakuntajohtaja, joka on kirjoittanut erityisryhmille yli 70 selkokielistä teosta, muun muassa Selkoraamatun.

Koko 115 x 210 mm

Noin 88 s.

ISBN 978-952-288-484-8

Kl 28

Ennakkohinta nid. 22,00

9/2016

***Miten Rekolasta tuli Rekola?***

**JUHANI REKOLA**

**Herääminen pimeään**

**Varhaiset kirjoitukset**

Juhani Rekola (1916­–1986) oli Tukholman suomalaisen seurakunnan kappalainen sekä tuottelias esseisti ja kirjailija. Hän julkaisi eläessään kymmenkunta teosta ja satoja lehtiartikkeleita. Toimittaja Heimo Hatakka on koonnut Rekolan varhaisia lehtikirjoituksia 1960-luvulta kirjaksi. Hatakka on kirjoittanut teokseen esipuheen ja lyhyet johdannot neljään päälukuun, joihin Rekolan tekstit on jaettu.

Rekola kävi 1960-luvulla läpi elämänvaiheen, jota hän kutsui heräämiseksi pimeään. Tuon heräämisen aikana hän myös kehittyi kirjoittajana ja löysi oman tyylinsä. Aiheet ovat tuttua Rekolaa: ne löytyvät kirjallisuuden ja taiteen, uskon ja epäuskon, toivon ja epätoivon maastoista.

**Juhani Rekola** (1916–1986) oli Tukholman suomalaisen seurakunnan kappalainen sekä esseisti ja kirjailija. Hänen tuotantonsa käsittelee erityisesti kuvataidetta, kirjallisuutta sekä kristinuskon sanomaa kärsivässä ja epätoivon sävyttämässä maailmassa. Teoksen koonnut **Heimo Hatakka** (1965–) on pitkän linjan toimittaja, aktiivinen laulujen sanoittaja sekä Rekolan innoittamana teologian aikuisopiskelija.

Koko 135 x 200 mm

Noin 300 s.

ISBN 978-952-288-544-9

Kl 04/80

Ennakkohinta sid. 32,90

4/2016

**PSYKOLOGIA, ELÄMÄNTAITO, HYVINVOINTI**

***Itsekseen vai aivan yksin?***

**LAURA HONKASALO**

**Pöytä yhdelle**

**Yksinäisyydestä ja yksin olemisen taidosta**

Joku kavahtaa yksin olemista, toista se ravitsee ja virkistää. Yksi haikailee erakkomökin rauhaan, toinen päätyy tahtomattaan erakoksi kotiinsa. Pakon edessä kohdattu yksinäisyys voi tappaa. Joku kokee itsensä yksinäiseksi tutussakin seurassa.

Laura Honkasalo kirjoittaa teoksessaan omien kokemustensa ja havaintojensa kautta oivaltavasti yksinäisyydestä ja yksin olemisesta, niiden eriskummallisesta moni-ilmeisyydestä ja yksin olemisen jalona pidetystä taidosta.

Miten yksilön vapautta ja sosiaalista kyvykkyyttä arvostava aikamme suhtautuu yksinäisyyteen? Yksin eläviä on yhä enemmän, mutta onko sillä tekemistä yksinäisyyden kanssa? Onko yksinäisyydelläkin sukupuoli?

Jos yksinäisyyden voi valita, tuoko se silloin mielenrauhaa tai siivittääkö hengen lentoa? Entä yksin olemista välttelevät – ovatko he keskenkasvuisia hölmöjä vai vain kovin sosiaalisia luonteeltaan?

Laura Honkasalo on palkittu helsinkiläinen kirjailija. Hän on julkaissut useita romaaneja ja mm. teokset *Kotikutoista – Itsetekemisen ihanuudesta* (2011) ja *Nuukaillen – eli kuinka pelastin kukkaroni ja maailman* (2014). Honkasalo pitää myös suosittua Sininen kirjahylly -blogia.

Koko 135 x 210 mm

Noin 160 s.

ISBN 978-952-288-526-5

Kl 84/30.13

Ennakkohinta sid. 32,90

10/2016

**Sähkökirja**

978-952-288-527-2

Ennakkohinta 21,90

10/2016

***Miten auttaa lasta, kun vanhemmat eroavat***

**HELI PRUUKI ja JARI SINKKONEN**

**Lapsi ja ero**

**Eväitä eteenpäin**

Vanhempiensa eron kokee Suomessa vuosittain noin 30 000 lasta. Ero on kaikille perheenjäsenille usein vaikea ja haavoittava tilanne. Kun omat tunteet myllertävät, vanhemmat eivät aina jaksa huomioida sitä, kuinka ero voi satuttaa lapsia.

Joskus huoltajuusriidat venyvät pitkiksi eikä yhteisymmärrystä lapsen parhaasta löydy monista yrityksistä huolimatta. Kärsijänä näissä tilanteissa on lapsi.

Heli Pruukin ja Jari Sinkkosen teos auttaa vanhempia ja lapsen muita läheisiä kohtaamaan lapsen tarpeet erotilanteessa ja tukemaan hänen sopeutumistaan eron tuomiin muutoksiin ikä- ja kehitystasonsa mukaisesti. Teos tarjoaa myös paljon hyödyllistä tietoa lapsen edun hahmottamiseksi uudessa tilanteessa, mm. asumisratkaisuista, huoltajuuskysymyksistä ja psyykkisesti turvallisesta arjesta.

Heli Pruuki on teologian tohtori, pariterapeutti ja perhepsykoterapeutti. Hän on kirjoittanut teoksia mm. ihmissuhteiden ja kasvatuksen aihepiireistä. Jari Sinkkonen on lääketieteen tohtori, lastenpsykiatrian erikoislääkäri ja lasten- ja nuorisopsykoterapeutti. Hän on työskennellyt pitkään lasten hyvinvointiin, psyykkisen kehitykseen ja kasvatukseen liittyvien kysymysten parissa ja kirjoittanut monia teoksia näistä aihepiireistä.

Koko 135 x 210 mm

Noin 160 s.

ISBN 978-952-288-486-2

Kl 14.8

Ennakkohinta sid. 32,90

11/2016

**Sähkökirja**

ISBN 978-952-288-511-1

Ennakkohinta 21,90

11/2016

***Miten aikuiseksi tullaan?***

**TOMMY HELLSTEN JA TIINA TUOMIKOSKI (TOIM.)**

**Minuiksi**

**Löytöretkiä henkiseen kasvuun**

Kannamme mukanamme varhain omaksumiamme toimintamalleja ja käsitystä itsestämme. Käsittelemättä jääneet vuorovaikutuksen haavat voivat kapeuttaa elämäämme. Yksi pakenee töihin, toinen avaa pullon, kolmas ripustautuu kumppaniin kumppanin perään. Olenko tämä todella minä?

Tässä kirjassa joukko rohkeita ihmisiä kertoo oman muutostarinansa. Viimeistään silloin, kun elämä ajautuu umpikujaan, on aika lähteä tutustumismatkalle itseen. Koskettavat ja elämänmakuiset tarinat saavat näkökulmaa terapeutti Tommy Hellstenin kirjoittamista jaksoista, joissa pohditaan mm. riippuvuuden anatomiaa, häpeän monia ilmenemismuotoja ja rakkauden merkitystä.

*Minuiksi* kertoo lukijalle matkasta, jolla kipeät takaiskut vuorottelevat huumaavien oivalluksen hetkien ja itsestä vastuun ottamisen kanssa. Koskaan ei ole liian myöhäistä kasvaa aikuiseksi.

Tommy Hellsten on suosittu kirjailija, terapeutti ja kouluttaja. MuM Tiina Tuomikoski on laatupäällikkö ja Ihminen tavattavissa -mentor. Teoksessa oman muutostarinansa kertoo 11 kirjoittajaa.

Koko 140 x 210 mm

Noin 180 s.

ISBN 978-952-288-531-9

Kl 17.3

Ennakkohinta nid. 28,90

8/2016

***Kanssakulkijuutta ja itsetuntemusta***

**MIRJA SINKKONEN**

**Mielen hoiva**

**Myötätunto ja lohdutus voimavaraksi**

Jotakuta painaa ahdistus, joku kokee tulleensa kiusatuksi, joku suree suurta menetystä. Joskus paha olo nousee esiin silloin, kun kaikki näyttää olevan mallillaan.

Toisen ihmisen läsnäolo ja kanssakulkijuus antavat meille voimia elämän vaikeuksissa, mutta tärkeää on myös myötätuntoinen ja hyväksyvä suhde itseen.

**Mielen hoiva** kertoo psyykkisen työmme eri puolista ja voimavaroista, joiden turvin kohtaamme vaikeudet elämässämme. Välittäminen, jakaminen ja rinnalla olo ovat mielen hoivaa, jota kaikki tarvitsemme ja voimme toisillemme osoittaa. Oman keskeneräisyyden hyväksyminen ja kyky antaa itselle anteeksi hoivaavat nekin meitä. Kun emme vaadi itseltämme kohtuuttomia, osaamme paremmin tukea myös muita.

Mirja Sinkkonen on helsinkiläinen psykologi, psykoterapeutti ja psykoterapiakouluttaja. Hän on kirjoittanut useita teoksia, mm. *Naisen aika* (2013), *Naisen itsetunto* (2004), *Äidiksi lapselleni* (2001) ja *Lupa tuntea* (2009, yhdessä Paula Tähtisen kanssa)

Koko 130 x 210 mm

Noin 136 s.

ISBN 978-952-288-255-4

Kl 14.8/17

Ennakkohinta sid. 28,90

3/2016

***Kehitä mieltäsi, pärjää paremmin muutoksissa***

**SOILI POIJULA**

**Resilienssi**

**Muutosten kohtaamisen taito**

Elämä ja arki yllättää meidät jatkuvasti. Pienet ja suuret muutokset ja vastoinkäymiset haastavat meitä ja mieltämme. Mitä parempi on resilienssin kykymme, sitä mielekkäämmin ja menestyksekkäämmin selviydymme ja palaudumme muutoksista. Resilienssi auttaa meitä joustamaan ja orientoitumaan muutoksissa uudelleen. Omaa resilienssiään voi onneksi kehittää kaikenikäisenä.

Maailmalla resilienssi kiinnostaa suuresti ja sitä hyödynnetään monilla elämänaloilla psykologiasta ja kasvatuksesta maanpuolustukseen. Tämä kirja on ensimmäinen suomalainen tietoteos aiheesta. Se esittelee havainnollisesti resilienssin rakentumista ja tarjoaa lukijalle keinoja oman resilienssin tunnistamiseen ja vahvistamiseen.

Soili Poijula on psykologi, psykoterapeutti ja tutkija, joka on kirjoittanut useita tietoteoksia. Hän on tehnyt Suomessa uraauurtavaa työtä traumatisoituneiden ja surevien auttamisen ja hoidon kehittäjänä. Hän on traumapsykologian ja -psykoterapian keskus Oy Synolon Ltd:n toimitusjohtaja.

Koko 135 x 210 mm

Noin 250 s.

ISBN 978-952-288-262-2

Kl 14/17.3 Ennakkohinta sid. 32,90 e

11/2016

***Millaista on elämä muistisairauden kanssa?***

**TUULA VAINIKAINEN**

**Kumppanina muistisairaus**

**Tietoa, tukea ja kokemuksia**

Muistisairaus vaikuttaa suuresti sekä sairaan että hänen läheistensä elämään. Aiemmat roolit joutuvat usein myllerrykseen ja edessä on monia muutoksia. Läheiselle matka on monesti paitsi raskas myös ainutkertainen tavalla, joka saa katselemaan elämää uudesta näkökulmasta.

Teos kertoo elämästä muistisairauden kanssa ja antaa tietoa muistisairauksista ja niiden hoidosta. Mukana on sekä lääketieteen ja hoitotyön asiantuntijoiden näkökulmia että sairaiden ja heidän läheistensä kokemuksia.

Muistisairauksia ei voida parantaa, mutta hyvä hoito ja läheisten tuki tarjoavat muistisairaalle mahdollisuuden hyvään, elämänmakuiseen arkeen.

Tuula Vainikainen on turkulainen tiedottaja sekä terveys- ja perheasioihin erikoistunut toimittaja. Hänet on valittu vuoden tiedetoimittajaksi 2010 ja hän on kirjoittanut useita tietokirjoja, esim. *Rakastan, rikastan* (2015) yhdessä Liisa ja Juha Välilän kanssa.

Koko 135 x 190 mm

Noin 160 s.

ISBN 978-952-288-536-4

Kl 59.55

Ennakkohinta sid. 32,90

9/2016

Hintaryhmä Yleinen kirjallisuus

EPUB

ISBN 978-952-288-537-1

Ennakkohinta 21,90

10/2016

***Tunnista stressi ja opi kuuntelemaan kehoasi***

**KARITA PALOMÄKI JA JUHA SIIRA**

**Kehon viisaat viestit**

**Vapaaksi kivusta, stressistä ja kuormittavista tunteista**

Elämä on usein yhtä suorittamista. Stressi ja kiire muokkaavat myös suhdetta omaan kehoomme: saatamme vieraantua siitä emmekä kuule sen viestejä.

Väsymyksellä ja kivulla on sanottavaa. Miten kehoni ja mieleni voivat? Kannattaisiko kehon hienovaraisia toiveita kuunnella ajoissa, ennen kuin se joutuu huutamaan sanottavansa? Tasapainon löytäminen on mahdollista, kunhan maltamme pysähtyä kuuntelemaan itseämme.

*Kehon viisaat viestit* auttaa lukijaa ymmärtämään kehoaan ja rakentamaan uudelleen kontaktin siihen. Konkreettiset harjoitukset ja kysymykset auttavat vapautumaan stressistä ja vaikuttamaan kipuun ja sen kokemiseen.

Karita Palomäki on Helsingissä toimiva psykofyysinen fysioterapeutti, NLP-työnohjaaja ja EFT-kouluttaja. Psykologi ja psykoterapeutti Juha Siira työskentelee Joensuun kipupoliklinikalla ja toimii mm. kouluttajana ja työnohjaajana.

Koko 170 x 230 mm

Noin 160 s.

ISBN 978-952-288-530-2

Kl 17.3/59.563

Ennakkohinta nid. 32,90

8/2016

**HARRASTUKSET**

***Itse tehdyssä lahjassa on ajatusta – ja se maistuu hyvältä!***

**MARI MOILANEN**

**Syötäviä vietäviä**

**Lahjoja keittiöstä**

Mitä lahjaksi nimipäiväsankarille? Entä viemisiksi illanistujaisiin? Mitä ystäville pukinkonttiin? Nyt kokataan maistuvia, herkullisia ruokalahjoja.

Ruokatoimittaja ja -valokuvaaja Mari Moilasen uudessa teoksessa valmistetaan suussa sulavia lahjoja. Kenelle sopisivatkaan ruusumuffinsit? Entä kurpitsaketsuppi tai pekoni-sipulihillo? Kuka on ollut niin kiltti, että saa herkutella After eight -granolalla?

*Syötäviä vietäviä* sisältää koukuttavia ohjeita suolaisiksi ja makeiksi lahjoiksi, mukana on muun muassa leivonnaisia, hilloja, siirappeja, säilöttyjä herkkuja ja makeisia. Teos antaa vinkkejä myös lahjojen koristeluun ja kauniiseen paketointiin.

Mari Moilanen, FM, on ruokatoimittaja ja -kuvaaja sekä ammattibloggaaja. Hän pitää suosittua Jotain maukasta -blogia ja on julkaissut teokset *Sitä parempi soppa* (2014) ja *Sitä parempi soppa – Puoli kuuta nokkosesta, perunasta ei päivääkään* (2015).

Valokuvat Mari Moilanen

Koko 175 x 240 mm

Noin 144 s.

ISBN 978-952-288-488-6

Kl 68.2

Ennakkohinta sid. 28,90

8/2016

***Reseptikaaos järjestykseen!***

**MINNA L. IMMONEN (kuvitus)**

**Maukasta!**

**Parhaat ruokaohjeeni**

Täytettävä kirja kotikokin maukkaimmille resepteille! Herkkusuun omaan kirjaan mahtuvat talteen kaikki suosikkireseptit, ystävien suositukset ja lehdistä napsitut vielä ensi kokeiluaan odottavat ohjeet.

Kirjassa on runsaasti tilaa omille resepteille, lehtileikkeille ja ideoille. Hyvän ruoan iloja ylistävät sananlaskut ja lausahdukset maustavat kokonaisuutta ja Minna L. Immosen akvarellit tuovat veden kielelle.

Minna L. Immonen on kuvittajana ikisuosikki.

Koko 165 x 200 mm

Noin 80 s.

ISBN 978-952-288-532-6

Kl 68.2/80

Ennakkohinta sid. 19,90

6/2016

**RUNO- JA LAHJAKIRJAT**

***Enkeli tuo iloa, kannustaa ja tukee***

**SANNA HYTTI (toim.) – MINNA L. IMMONEN (kuvitus)**

**Enkelihetkiä**

**Runoja hyvään päivään**

*Joka aamu meille avautuu*

*enkelien suojaama tie.*

*Emmehän epäröi kulkea sitä,*

*astella rohkeasti iltaan*

*hellyys eväänä, tienviittana rakkaus?*

* Pia Perkiö

Enkeli tuo voimaa ja lohduttaa synkkänäkin päivänä. Enkelin siiven hipaisun voi tuntea kesken arjen kiireiden – ja toisinaan saamme toimia enkeleinä toinen toisellemme.

*Enkelihetkiä*-teokseen on koottu hyvää mieltä ja levollisuutta tuovia runoja ja lyhyitä tekstejä enkeleistä. Minna L. Immosen herkkä kuvitus täydentää kauniin kokonaisuuden.

Sanna Hytti on kustannustoimittaja, joka on koonnut useita antologioita. Minna L. Immonen on rakastettu kuvittaja. Aiemmin ovat ilmestyneet mm. Immosen kuvittamat ja Hytin toimittamat jouluiset teokset *Joulun lämpöä* (2015) ja *Lumi hiljaa leijailee* (2012).

Koko 210 x 180 mm

Noin 48 s.

ISBN 978-952-288-535-7

Kl 80 Ennakkohinta sid. 23,90

5/ 2016

***Ihana lahjakirja tyhjänä ja täytettynä***

**TIINA LAANINEN – MARIANNE KIVIMÄKI (kuvitus)**

**Lapsenlapselleni**

**Muistoja ja tarinoita matkan varrelta**

Kuinka arvokkaita ja mielenkiintoisia isovanhemman tarinat ja elämänkokemukset voivatkaan olla! Ja kuinka antoisaa muistelu on myös muistelijalle itselleen.

*Lapsenlapselleni* kutsuu isovanhempaa kertomaan niin elämän pienistä kuin suuristakin käänteistä ja jakamaan itselleen tärkeitä asioita, arvoja ja ajatuksia. Mikä oli omien kouluvuosien hauskin sattumus, ja mitä kaikkea työvuosiin on mahtunut? Minkälaisia ovat olleet vuodet lastenlasten kanssa, entä mitä omaan elämään kuuluu nykyään?

Marianne Kivimäen raikkaasti kuvittama teos sopii lahjaksi isovanhemmille, ja täytettynä se on aarre kaikenikäisille lapsenlapsille.

**Tiina Laaninen** on tamperelainen viestinnän opettaja ja toimittaja, joka asuu Sastamalassa. **Marianne Kivimäki** on vantaalainen graafikko, joka tunnetaan erityisesti postikorteistaan. Tekijöiden edellinen yhteisteos *Kirja minusta* (2015) on ollut suosittu.

Koko 195 x 225 mm

Noin 64 s.

ISBN 978-952-288-534-0

Kl 80

Ennakkohinta sid. 24,90

5/2016

***Runoja levon ja hämärän aikaan***

**ANNA-MARI KASKINEN – MINNA L. IMMONEN (kuvitus)**

**Voiman lähteillä**

Pimeä vuodenaika antaa luvan lepoon ja rauhoittumiseen, voimien keräämiseen. Hiljaisuus hoitaa ja virvoittaa väsynyttä mieltä. Kevät koittaa jälleen ennen kuin huomaammekaan.

Anna-Mari Kaskisen uudet runot puhuvat pimeänkin läpi hohtavasta valosta ja voimaa tuovasta rakkaudesta.

Anna-Mari Kaskinen on monipuolinen kirjailija ja runoilija. Minna L. Immonen on kuvittajana ikisuosikki.

Koko 210 x 210 mm

48 s.

ISBN 978-952-288-533-3

Kl 8t

Ennakkohinta sid. 24,90

9/2016

***Lahjaksi joulumieltä ja hyvää oloa***

**ANNA-MARI KASKINEN**

**Joulun iloa**

**Tahtoisin toivoa sinulle -sarja**

*Matka joulun salaisuuteen*

*alkaa hiljalleen.*

*On kuin joku koskettaisi*

*syvään kaipaukseen,*

*on kuin joku sytyttäisi*

*yöhön kynttilän,*

*liekin, joka valollansa*

*voittaa pimeän.*

Joulu kutsuu rauhoittumiseen, yhdessä oloon, lepoon ja virkistykseen. Anna-Mari Kaskisen runot ovat täynnä joulun tunnelmaa ja hyvää mieltä.

Valokuvakuvitettu teos virittää joulun odotukseen ja on mainio lahja, joka tuo joulumielen tullessaan.

Anna-Mari Kaskinen on helsinkiläinen kirjailija, runoilija ja lauluntekijä, jolla on laaja kirjallinen tuotanto.

Koko 200 x 230 mm

Noin 48 s.

ISBN 978-952-288-529-6

Kl 82.2

Tahtoisin toivoa sinulle -sarja

Ennakkohinta sid. 22,90

10/2016

***Lahjaksi talven ihmeitä, pakkaspäivän raikkautta ja hyvää mieltä***

**MAIJA PAAVILAINEN**

**Lumikukkia**

Pakkasten tullen ne ovat jälleen täällä – lumikukat ikkunassa ja puunoksilla. Maija Paavilaisen piirrosaforismit kulkevat talven maisemassa.

Lumikukat ovat talven perhosia. Ne välkkyvät, helkkyvät ja kimaltavat, sille joka malttaa ne huomata. Avoimin mielin kulkeva kohtaa enemmän. Olipa pyry tai paiste, lumikukat kukkivat kauneutta elämäämme.

Maija Paavilainen on kirjoittanut ja kuvittanut lukuisia suosittuja aforismikokoelmia, muun muassa *Onnenpotkuja* (2016) ja *Rollaattoriralli* (2015). Paavilaiselta on ilmestynyt myös proosateoksia, ja hänet on palkittu monipuolisesta tuotannostaan Kirkon tiedonvälityspalkinnolla.

Koko 170 x 163 mm

Noin 72 s.

ISBN 978-952-288-528-9

Kl 10.8

Ennakkohinta sid. 19,30

9/2016

***Lahjaksi Pikku prinssin tekijän ajattomia viisauksia***

**ANTOINE DE SAINT-EXUPÉRY**

**Tähtien loisteessa**

**Antoine de Saint-Exupéryn kauneimpia ajatuksia**

*”Yksi asia vaikuttaa toiseen. Hymy aamulla tai kääntyminen kohti rakastettua antavat asioille niiden merkityksen.”*

Antoine de Saint-Exupéryn rakastettuja viisauksia Pikku prinssistä ja muista teoksista luettavaksi tähtien loisteessa. Puhutteleva teos sisältää ajatuksia elämän tärkeistä aiheista, muun muassa rakkaudesta, ystävyydestä ja onnesta. Ihastuttava lahja ystävälle ja läheisille moniin eri tilanteisiin.

Antoine de Saint-Exupéry (1900–1944) oli ranskalainen kirjailija ja lentäjä. Hänen tunnetuin teoksensa, koskettava Pikku prinssi on yksi maailman myydyimmistä kirjoista.

Alkuteos Besinnliche Gedanken

Koko 105 x 147 mm

Suojapaperi

144 s.

ISBN 978-952-288-557-9

10.8 Ennakkohinta sid. 18,90

7/2016

***Lämmin onnentoivotus päivänsankarille***

***Kiitollisuus avartaa näköalaa***

**KIRSTI IJÄS**

**Taivaan hyvyyttä elämääsi**

Kuvitus Annika Määttänen

Merkkipäivät tauottavat arkista elämää. On aika pysähtyä katselemaan taakse- ja eteenpäin. Voi löytää ilon ja kiitoksen aiheita – ja samalla voimaa elää tässä hetkessä.

Kirsti Ijäs toivottaa päivänsankarille onnea ja taivaan hyvyyttä. Usko kantaa ihmistä ja valaa sydämeen levollisuutta ja rauhaa. Saamme olla turvassa ahdingonkin keskellä. Ijäs kannustaa vaalimaan hyviä muistoja; suuntaamaan ajatukset kaikkeen mikä on kaunista ja rakastettavaa. Mieli kevenee, kiitollisuus lisääntyy ja näköalat avartuvat.

Kirja heijastaa seesteistä elämänymmärrystä, jonka pohjana on luottamus Jumalan apuun ja hyvyyteen. Valokuvakuvitus Annika Määttänen

Kirsti Ijäs on Hämeenlinnassa asuva kirjailija, jonka tekstin perustana on pitkä työura uskonnon, filosofian ja psykologian opettajana, kouluttajana sekä perheneuvojana. Aiemmin ilmestyneitä teoksia: *Arvot asuvat kotona* (2009), *Sukupuu* (6., uud. p. 2012) ja *Valoa vanhuuteen* (2014).

Koko 185 x 210 mm, 48 s.

ISBN 978-952-288-481-7

Kl 24.1

Ennakkohinta sid. 18,90

9/2016

**HENGELLINEN ELÄMÄ, TEOLOGIA**

***Avioliiton teologiaa etsimässä***

**BJÖRN VIKSTRÖM**

**Monta rakkautta**

**Seksuaalisuuden, parisuhteen ja avioliiton teologia**

Kysymys rakkaudesta, parisuhteesta ja avioliitosta on päivänpolttava niin yhteiskunnassa kuin kirkossa. Odotukset parisuhteita ja rakkautta kohtaan ovat muuttuneet, ja yhä useampi elää yksin. Keskustelu polarisoituu helposti ja päätyy umpikujaan.

Miten kirkon tulisi reagoida muuttuneeseen tilanteeseen, jossa sen jäsenet elävät? Mihin konkreettisiin seurauksiin avioliittolain muutos johtaa?

Piispa Björn Vikströmin mukaan tärkeintä on löytää hyvän rakkauden erityispiirteet ja pohtia, miten rakkaus ilmenee ihmisen seksuaalisuudessa ja parisuhteissa. Hän hahmottelee avioliiton teologiaa ja pohtii, millaisilla perusteilla kirkossa voidaan päätyä eri ratkaisuihin suhteessa muuttuneeseen lainsäädäntöön.

Teol. toht. Björn Vikström on ruotsinkielisen Porvoon hiippakunnan piispa. Hän on toiminut mm. seurakuntatyössä ja tutkijana ja tullut tunnetuksi vapaamielisistä kannanotoistaan parisuhdekysymyksissä. Vikströmiltä on aikaisemmin ilmestynyt mm. Raamatun tulkintaa käsittelevä teos *Sana tulee näkyväksi.*

Koko 135 x 210 mm

Noin 208 s., nid. liepeellinen

ISBN 978-952-288-538-8

Kl 23.8

Ennakkohinta sid. 31,90

10/2016

***Kristinuskoa henkisyyden etsijöille***

**JAAKKO HEINIMÄKI & KAISA KARIRANTA**

**Tapakristityn tyylikirja**

**Miten elää ja kuolla kristillisesti**

*Tapakristityn tyylikirja* johdattaa henkisyydestä ja hengellisyydestä kiinnostuneen ihmisen kristillisestä perinteestä nousevan lähiruoan ääreen. Miten rukoilla? Miksi käydä kirkossa? Millaisia ovat kristilliset seremoniat? Miten kristitty rytmittää päivänsä, viikkonsa ja vuotensa – ja miksi? Elämän ja kuoleman opaskirja tarjoaa lukijalleen syvällistä sanomaa kepeästi, tosissaan mutta ei vakavasti. Kokonaan kuvitettu teos houkuttelee selailemaan – ja tarttumaan vinkkiin jos toiseenkin omaa hengellistä polkua etsiessä.

**Jaakko Heinimäki** on pastori ja palkittu tietokirjailija. Hänet tunnetaan myös viiniasiantuntijana ja pelimannina. Heinimäki on julkaissut lukuisia teoksia, viimeisimpänä *Kerettiläisen käsikirja. Mitä harhaoppiseksi haluavan olisi syytä tietää* (Kirjapaja 2015). **Kaisa Kariranta** on teologi ja piispa Irja Askolan erityisavustaja. Hänen edellinen julkaisunsa oli *Jeesus ja elämisen taito* (Kirjapaja 2014).

Koko 115 x 180 mm, Noin 200 s.

ISBN 978-952-288-516-6

Kl 17.3/20.2

Ennakkohinta nid. liepeell. 27,90

9/2016

***Viidesläisyyden puolustus ja itsekritiikkki***

**EERO JUNKKAALA**

**Viides herätysliike – näin minä sen näen**

”Viidesläisyys on kiistelty herätysliike – ulkopuolisen silmin. Meille jotka olemme kasvaneet sen sisällä, se on hengellinen koti.”

Eero Junkkaala kertoo viidesläisyyden vaiheista häpeämättömästi omasta näkökulmastaan. Hän käy läpi liikkeen juuria ja suuntauksia, muistelee herätyksen vuosia ja innostunutta eteenpäinmenon aikaa. Hän korostaa tämän aidon kirkollisen kansanliikkeen myönteisiä vaikutuksia mutta myös puutteita ja julistuksen yksipuolisuuksia. Viidesläisyys on ”paljon rakentanut ja elävöittänyt Suomen kirkkoa, mutta se on myös sulkenut ovia ja joskus paiskonut niitä kiinni niin, että karmit rytisevät.”

TT Ero Junkkaala tunnetaan viidesläisen herätysliikkeen edustajana, jota kunnioitetaan laajalti myös liikkeen ulkopuolella. Hän on toiminut mm. Raamatun opettajana, tutkijana, lähetystyöntekijänä ja piispaehdokkaanakin. Junkkaala on myös tuottelias kirjailija, joka on julkaissut yli 40 teosta. olellakin.

Koko 120 x 195 mm , Noin 200 s.

ISBN 978-952-288-540-1

Kl 28

Ennakkohinta sid. 28,90

8/2016

***Miten uskon juuri kantaa ihmistä – juuri nyt?***

**PIRJO KANTALA – KAISA RAITTILA – OLLI VALTONEN**

**Juuri nyt**

**365 havahtumista**

Aika jota elämme rynnistää kiihkeästi eteenpäin. Kysymme: Miten jaksaisi toivoa, miten luottaa? Mitä rakkaus on? Kysymykset koettelevat uskoamme. – Kristinuskon sanoma on vaeltanut halki vuosisatojen. Se on tarjonnut aina lohtua ja voimaa, mutta siihen kohdistuu jatkuvan uudistumisen paine.

*Juuri nyt* sisältää 365 proosa-, rukous- ja runotekstiä elämästä ja kuolemasta, ilosta ja surusta, huolesta ja leikin vapaudesta.Kirja havahduttaa uusiin oivalluksiin. Ikiaikainen synnyttää yhä syveneviä merkityksiä.

Kirja on syntynyt tuomaspappi Pirjo Kantalan, kirjailija Kaisa Raittilan ja HelsinkiMission toiminnanjohtajan Olli Valtosen yhteistyönä. Tekstit liittyvät väljästi vuodenaikojen ja kirkkovuoden kiertoon.

Pirjo Kantala on pappi, Tuomasyhteisön toiminnanjohtaja sekä retriitin- ja työnohjaaja. Aiemmin ilmestynyt *Rukousten kirja* (2012, yhdessä Pekka Y. Hiltusen, Jaana Räntilän ja Olli Valtosen kanssa). Kantala asuu Helsingissä.

Kaisa Raittila on helsinkiläinen kirjailija ja toimittaja, joka on julkaissut useita teoksia.

Olli Valtonen on helsinkiläinen pappi, HelsinkiMission toiminnanjohtaja ja yksi Tuomasmessun perustajajäsenistä. Aiemmin ilmestynyt *Rukousten kirja* (2012, yhdessä Pekka Y. Hiltusen, Pirjo Kantalan ja Jaana Räntilän kanssa).

Koko 145 x 180 mm

Noin 400 s.

ISBN 978-952-288-483-1

Kl 24.1

Ennakkohinta flexibound, lukunauha, 31,90

10/2016

***Onko luterilaisuudella annettavaa muuttuvassa maailmassa?***

**ANNA-KAISA INKALA & JYRI KOMULAINEN (toim.)**

**Armon horisontit**

**Huomisen luterilaisuus**

*Armon horisontit* kutsuu arvioimaan ja arvostamaan luterilaista perinnettä. Jotta voisi tietää, minne kannattaa mennä, on tärkeää tietää, mistä on tullut. Kirjassa luodaan historiallinen katsaus luterilaisuuden teologiaan ja yhteiskunnallisiin vaikutuksiin. Sen jälkeen teoksessa tarkastellaan ennakkoluulottomasti sitä, millainen rooli luterilaisuudella on – vai onko mitään – nykypäivän kysymysten edessä. Käsiteltäviä teemoja ovat mm. kulutusyhteiskunta, ympäristöongelmat, sosiaalinen media, karismaattisuus ja uskontojen kohtaaminen. Nämä kysymykset eivät olleet reformaattoreiden kysymyksiä – mutta meidän kysymyksiämme ne ovat.

**Tekijät**

Kirjan ovat toimittaneet teol. toht. **Anna-Kaisa Inkala** ja dos**. Jyri Komulainen.** Kirjoittajia ovat **Jari Jolkkonen, Kari Immonen, Patrik Hagman, Panu Pihkala, Mika Vähäkangas, Kirsi Stjerna, Jyri Komulainen,** **Meri-Anna Hintsala** ja **Serafim Seppälä.**

Koko 135 x 210 mm

Noin 200 s.

ISBN 978-952-288-305-6

Kl 20.2

Ennakkohinta nid. 18,90

6/2016

***Olemmeko kadottamassa Raamatun?***

**PETRI LUOMANEN, NIKO HUTTUNEN & KALEVI VIRTANEN (toim.)**

**Sisäänkäyntejä Raamattuun**

**Tulkitsijan kirja**

*Sisäänkäyntejä Raamattuun* avaa ovia pyhiin teksteihin. Sen punainen lanka on näkemys kristinuskosta telttana, jossa kokonaisuuden muodostavat teltan neljä kulmaa: etiikka, kertomukset, rituaalit ja oppi. Erityisesti kolme ensimmäistä kannattelivat kristillistä liikettä sen alkuvaiheissa, ja niiden varassa liike kehittyi. Oppi tuli merkittäväksi vähän myöhemmin.

Raamattu sekä yhdistää ihmisiä että erottaa heitä toisistaan. *Sisäänkäyntejä Raamattuun* auttaa etsimään yhteisiä tulkinnan periaatteita. Teoksessa kysytään, miten kristityn ja kirkon identiteetti muodostuu. Vievätkö erilaiset tiet kuitenkin lopulta samaan suuntaan, saman teltan suojiin?

Kirjan ovat toimittaneet prof. **Petri Luomanen** ja dos. **Niko Huttunen** Helsingin yliopistosta sekä opetusneuvos **Kalevi Virtanen.** Kirjoittajina on toimittajien lisäksi **Raimo Hakola, Jaana Hallamaa, Sini Hulmi, Jutta Jokiranta, Kari Kuula, Outi Lehtipuu, Juha Pihkala, Hanne von Weissenberg** ja **Björn Vikström** – kaikki alansa parhaita asiantuntijoita.

Koko 135 x 210 mm

Noin 200 s.

ISBN 978-952-288-515-9

Kl 22

Ennakkohinta nid. 34,90

10/2016

***Rakennetaan toivoa! – Tarinoita välittämisestä***

**JOUKO IKOLA**

**Hyvyyttä on**

Hyvyys yllättää, rikkoo rajat, katsoo silmiin, on rohkea ja sitkeä. Maailma näyttäytyy monesti pahana. Silti hyvyyttä on.

Jouko Ikolan tarinat ovat kuin runoja. Niissä nousevat keskiöön erityisesti hiljaiset toivon rakentajat. Heidän kauttaan, usein salatulla tavalla, arjessaan kamppaileva lähimmäinen saa kokemuksen välittämisestä ja lohdusta. Elämään voi löytyä jopa uusi suunta.

Tarinat tempaavat mukaansa ja kutsuvat hyvyyden puolelle. Hyvyys ja sen mukana kasvava ilo ovat Jumalan kuiskausta pelon ja apatian maailmassa.

Kirja julkaistaan yhteistyössä Herättäjä-Yhdistyksen kanssa.

Jouko Ikola on toiminut pappina lähes neljänkymmenen vuoden ajan, pääosin Nurmossa. Hän on myös virsirunoilija, jonka tekstejä on julkaistu mm. Siionin virsien lisävihkossa. Omakustanteena on ilmestynyt teos *Lakeus in memoriam* (yhdessä Benjam Pöntisen kanssa). Ikola asuu Kuopiossa.

Koko 140 x 190 mm

Noin 100 s.

ISBN 978-952-288-480-0

Kl 24.1/84.2

Ennakkohinta sid. 24,90

6/2016

***Sarja päättyy***

**OUTI LEHTIPUU, MIKA ASPINEN, RAIMO HAKOLA,**

**MINNA HEIMOLA & NIKO HUTTUNEN**

**Hyvä osa**

**Kirkkokäsikirjan evankeliumitekstien kommentaari, 2. vuosikerta**

Uuden testamentin neljä evankeliumia ovat Raamatun keskeisintä aineistoa. Jokaiselle pyhäpäivälle on määritelty oma tekstinsä, josta saarnataan kirkoissa joka puolella Suomea. Suomalaiset raamatuntutkijat ovat kirjoittaneet toisen vuosikerran teksteihin ajantasaisen suomalaisen kommentaariteoksen. Teoksen myötä evankeliumitekstien kommentaarisarja valmistuu: sarjan aiemmat osat ovat *Alussa oli Sana* (2013) ja *Maan suola* (2014).

**Outi Lehtipuu,** **Raimo Hakola** ja **Niko Huttunen** ovat Uuden testamentin eksegetiikan dosentteja Helsingin yliopistossa. **Mika Aspinen** on raamattuteologian kouluttaja Kirkon koulutuskeskuksessa. **Minna Heimola** on teologian tohtori alanaan Uuden testamentin eksegetiikka.

Koko 155 x 235 mm

Noin 380 s.

ISBN 978-952-288-398-8

Kl 22.21

Ennakkohinta sid. 44,90

11/2016

***Reformaation merkkivuosi alkaa – päivitä tietosi!***

**OLLI-PEKKA VAINIO**

**Luther**

Martti Lutherin (1483–1546) ajattelu on vaikuttanut Euroopan henkiseen ilmapiiriin enemmän kuin yleensä arvellaan. Tietääkö tavallinen luterilainen, mitä Luther todella sanoi ja kirjoitti? Mistä uskonpuhdistaja sai sysäyksen toimiinsa? Synnyttääkö luterilaisuus ahdistuneisuutta, työnarkomaniaa ja alituista syyllisyydentuntoa, kuten monesti kuulee sanottavan?

Olli-Pekka Vainion teos *Luther* esittelee tiiviisti ja uusimpaan tutkimukseen nojaten uskonpuhdistaja Martti Lutherin elämänvaiheet, keskeisimmät opetukset sekä reformaation myöhemmän vaikutuksen länsimaiseen kulttuuriin ja yhteiskuntaan.

Dosentti, teologian tohtori **Olli-Pekka Vainio** työskentelee dogmatiikan yliopistolehtorina Helsingin yliopistossa. Hän on kirjoittanut ja toimittanut useita teoksia, mm. *Modernin teologian suuntauksia* (2014).

Koko 120 x 190 mm

Noin 160 s.

ISBN 978-952-288-517-3

Kl 20.2

Ennakkohinta nid. 27,90

10/2016

***Päivittäisen hiljentymisen ja rukouksen tueksi***

**ANNA-MARI KASKINEN – MIIKKA RUOKANEN – YRJÖ SARIOLA (TOIM.)**

**Sanan aika 2016–2017**

**Raamattua vuoden jokaiselle päivälle**

Kirkkovuoden mukaan etenevä *Sanan aika* tarjoaa Raamatun tekstin sekä lyhyitä rukouksia arkeen ja juhlaan. Reformaation juhlavuoden kunniaksi mukana on nyt erityisesti reformaation teemoihin johdattelevia tekstejä.

Kätevän kokoinen kirja kulkee helposti mukana ja on hyvä apuväline hengellisen työn tekijöille. Se tukee rukouselämää ja sopii niin yksityiseen kuin yhteiseenkin hartaudenharjoitukseen.

Vuosittain uusiutuva *Sanan aika* on suomalaisten eniten käyttämiä päivittäisiä hartauskirjoja.

*Sanan ajan* ovat toimittaneet monivuotisella kokemuksella ja asiantuntemuksella kirjailija **Anna-Mari Kaskinen**, professori **Miikka Ruokanen** ja emerituspiispa **Yrjö Sariola**.

Koko 90 x 155 mm,

Noin 144 s.

ISBN 978-952-288-539-5

Kl 24.11

Ennakkohinta sid. 7,70

9/2016,

***Uutta supersankarimangaa!***

**SIKU, RICHARD THOMAS, JEFF ANDERSON**

**Supersankariraamattu**

Raamatun sivuilta löytyvät kaikki mahdolliset ja mahdottomat tarinankäänteet, jännitysmomentit ja sankarit. Tässä visuaalisen inspiroivassa sarjakuvakirjassa mangataiteilijat japanilainen Saku etunenässä loihtivat ne lukijan silmien eteen. Upeat kuvat kuljettavat supersankarien viittaan puettujen henkilöiden tarinaa eteenpäin. Tapaamme niin Sademiehen ja Kärsivän miehen kuin Tähtinaisen ja Uskalikon sekä tietysti Uuden testamentin Messiaan.

Lue Raamattu tavalla, jota et ole aikaisemmin kokenut, ja huomaat Raamatun maailman monisyisyyden, rajuuden ja herkkyyden.

Alkuteos The Lion Comic Book Hero Bible

Suomennos Susanna Hirvikorpi

Koko 195 x 258 mm

192 s.

ISBN 978-952-288-431-2

Kl 22

Ennakkohinta nid. 19,80

8/2016

**KALENTERIT**

*Kirkon kalenterit 2017 juhlivat merkkivuotta*

Ikinuori 70-vuotias

Kirkon kalenteri 2017

Kirkollinen vuosikirja on täyttänyt 70 vuotta ja siirtyy uudelle vuosikymmenelle. Sen artikkelit ja juhlakalenteri taustoittavat tällä kertaa erityisesti reformaation merkkivuotta.

Seurakuntia koskevien tilasto- ja yhteystietojen lisäksi mukana ovat kirkon hallinnon, kirkollisten järjestöjen ja oppilaitosten sekä ulkosuomalaistyön, vankilasielunhoidon, puolustusvoimien kirkollisen työn ja kristillisen median yhteystiedot. Seurakuntamuutokset on kirjattu vuodesta 2000. Uutisvuosi kokoaa viime vuoden kirkolliset tapahtumat syksystä syksyyn. Kirkkovuosien tiedot ovat mukana vuoteen 2020 asti. Kirkon kalenterista löytyy nopeasti noin 10400 kirkollisen vaikuttajan tiedot.

EAN 6418132001071

Hinta 37,90